smcproject/ml-wiki-sentences huggingface dataset:
പഴയനിയമഗ്രന്ഥങ്ങളുടെ ആധികാരികതയ്ക്ക് എബ്രായഭാഷയിലുള്ള സാക്ഷ്യം ആവശ്യമാണെന്ന "വേരിറ്റാസ് ഹെബ്രായിക്കാ" (Veritas Hebraica) ന്യായത്തിൽ, ജെറോം ഉത്തരകാനോനികരചനകളുടെ ദൈവനിവേശിതസ്വഭാവത്തെ ചോദ്യം ചെയ്യാൻ മുതിർന്നെങ്കിലും ഗെലാസിയസ് ഒന്നാമൻ മാർപ്പാപ്പ ആ നിലപാടിനെ അംഗീകരിച്ചില്ല.
397-ൽ ഹിപ്പോയിലെ അഗസ്റ്റിന്റെ നേതൃത്വത്തിൽ ആഫ്രിക്കയിലെ കാർത്തേജിൽ നടന്ന സഭാസമ്മേളനം ആ കൃതികൾക്കു കല്പിച്ച ആധികാരികതയെ മാനിക്കാനുള്ള മാർപ്പാപ്പയുടെ തീരുമാനത്തിന് ജെറോം വഴങ്ങിയതോടെ ഇതര ഉത്തരകാനോനിക രചനകൾക്കൊപ്പം യൂദിത്തും ജെറോമിന്റെ ലത്തീൻ പരിഭാഷയായ വുൾഗാത്തയുടെ ഭാഗമായി.
എങ്കിലും യൂദിത്തിന്റെ പരിഭാഷയ്ക്ക് ജെറോം ഉപയോഗിയിച്ചത് പഴയ ലത്തീൻ പരിഭാഷയുടെ മൂലമായിരുന്ന സെപ്ത്വജിന്റ് പാഠത്തിനു പകരം ഒരു കൽദായഭാഷ്യം ആയിരുന്നു.
കാർത്തേജിലെ സഭാസമ്മേളനത്തിന്റെ തീരുമാനം പിൽക്കാലത്ത് ക്വിനിസെക്സ്റ്റിലെ സൂനഹദോസ് അംഗീകരിച്ചതിനാൽ, യൂദിത്ത് ഓർത്തഡോക്സ് സഭയുടെ ബൈബിൾ സംഹിതയിലും ഉൾപ്പെട്ടു.
കത്തോലിക്കാസഭയിൽ, യൂദിത്ത് ഉൾപ്പെടെയുള്ള ഉത്തരകാനോനിക ഗ്രന്ഥങ്ങളുടെ ആധികാരികതയ്ക്ക് ത്രെന്തോസിലെ സൂനഹദോസും പിന്നീട് അടിവരയിട്ടു.
യൂദിത്തിന്റെ പുസ്തകം യഹൂദരചനകളുടെ അംഗീകൃതസംഹിതയുടെ ഭാഗമല്ലെങ്കിലും, യഹൂദരുടെ തിരുനാളായുടെ ഹനൂക്കായിൽ അനുസ്മരിക്കപ്പെടുന്ന സൈനികവിജയത്തെയാണ് അതിലെ കഥ സൂചിപ്പിക്കുന്നതെന്ന് യാഥാസ്ഥിതികയഹൂദരിൽ പലരും കരുതുന്നു.
അവലംബം ↑ യൂദിത്തിന്റെ പുസ്തകത്തിലെ ആഖ്യാനം ചരിത്രമാണെന്നു വാദിക്കുന്ന കത്തോലിക്കാവിജ്ഞാനകോശം പോലും ആ ചരിത്രം ഗുരുതരമായ പൊരുത്തക്കേടുകൾ ഉള്ളതാണെന്നു സമ്മതിക്കുന്നു.
↑ 1 2 യൂദിത്തിന്റെ പുസ്തകം, ഓക്സ്ഫോർഡ് ബൈബിൾ സഹായി (പുറങ്ങൾ 399-402) "...a shameless flatterer, a bold-faced liar and a ruthless assassin who seemingly follows two highly popular but debatable axioms: "all is fair in lover and war" and "the end justifies the means". ↑ " തന്റെ നഗരം ഉപരോധിക്കപ്പെട്ടപ്പോൾ, അനുഗൃഹീതയായ യൂദിത്ത് അപരിചിതരുടെ സങ്കേതത്തിലെക്കു പോകാൻ മൂപ്പന്മാരുടെ സമ്മതം വാങ്ങി; ആക്രമിക്കപ്പെട്ടിരുന്ന തന്റെ ദേശത്തോടും ജനതയോടുമുള്ള സ്നേഹത്തിന്റെ പേരിൽ, അപകടം വകവയ്ക്കാതെ അവൾ പോയി; കർത്താവ് ഹൊളോഫർണസിനെ ഒരു സ്ത്രീയുടെ കയ്യിൽ ഏല്പിച്ചുകൊടുത്തു.
" ക്ലെമന്റിന്റെ ഒന്നാം ലേഖനം, അദ്ധ്യായം 55) ↑ " പരിശുദ്ധയായ യൂദിത്തും, ദീർഘമായ പ്രായശ്ചിത്തങ്ങളിലും ദിവസേനയുള്ള ഉപവാസത്തിൽ ഏർപ്പെട്ട്, ലൗകികസുഖങ്ങൾ തേടാതിരിക്കുകയും അപകടങ്ങളെ അവഗണിക്കുകയും മരണത്തെ പുച്ഛിക്കുകയും ചെയ്തു.
" അംബ്രോസ് , വിധവകളെ സംബന്ധിച്ച്, 7:38
യൂനുസ് ഇംഗ്ലീഷ് വിലാസം https://ml.wikipedia.org/wiki/Yunus
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ പത്താം അദ്ധ്യായമാണ്‌ യൂനുസ് .
സൂക്തങ്ങൾ : 109 മുൻപുള്ള സൂറ: തൗബ ഖുർആൻ അടുത്ത സൂറ: ഹൂദ് സൂറത്ത്
(അദ്ധ്യായം) 10
യൂദാസ് സ്കറിയോത്ത ഇംഗ്ലീഷ് വിലാസം https://ml.wikipedia.org/wiki/Judas_Iscariot Judas Iscariot (right), retiring from the Last Supper , painting by Carl Bloch , late 19th century
യേശുവിന്റെ 12 ശിഷ്യന്മാരിലൊരാളായിരുന്നു യൂദാസ് സ്കറിയോത്ത .
യേശു ക്രിസ്തുവിനെ യൂദാസ് 30 വെള്ളിക്കാശിനു വേണ്ടി ഒറ്റുകൊടുത്തുവെന്ന് ബൈബിൾ പറയുന്നു.
യൂദാസ് ഗലീലിക്കാരനായിരുന്നുവെന്നും ശിമയോൻ സ്കറിയോത്ത എന്നയാളിന്റെ മകനായിരുന്നുവെന്നും ബൈബിൾ പറയുന്നു.
യേശു ക്രിസ്തുവിനെ യഹൂദർ ശിക്ഷയ്ക്കു വിധിച്ചപ്പോൾ അതിൽ മനംനൊന്ത് യൂദാസ് ആത്മഹത്യ ചെയ്തതായി മത്തായിയുടെ സുവിശേഷം പറയുന്നു.
എന്നാൽ യേശുവിനെ ഒറ്റുകൊടുത്ത് ലഭിച്ച പ്രതിഫലം കൊണ്ട് യൂദാസ് ഒരു സ്ഥലം വാങ്ങി.
അവിടെ അവൻ തലകുത്തി വീണ് വയർ പിളർന്ന് മരിച്ചെന്ന് അപ്പ.
പ്രവർത്തനങ്ങളിൽ (1:18) പറയുന്നു.
ഈ സ്ഥലം രക്തത്തിന്റെ വയൽ എന്നർത്ഥമുള്ള അക്കൽദാമ എന്നറിയപ്പെട്ടു.
യൂദാസിന്റെ സുവിശേഷം എന്നൊരു ഗ്രന്ഥം അടുത്തകാലത്ത് ഈജിപ്തിൽ നിന്നു കണ്ടെടുത്തു.
യൂദാസും യേശു ക്രിസ്തുവുമായുള്ള ബന്ധത്തിന്റെ തീവ്രത ഈ പുസ്തകത്തിൽ കാണാമെന്ന് അവകാശപ്പെടുന്നു.
യൂദാസിന്റെ സുവിശേഷം ഇംഗ്ലീഷ് വിലാസം https://ml.wikipedia.org/wiki/Gospel_of_Judas
യൂദാസിന്റെ സുവിശേഷം എന്നത് ഒരു പ്രശസ്തമായ ജ്ഞാനവാദഗ്രന്ഥമാണ്‌ .
ഈ സുവിശേഷം 1978 ലാണ് ഈജിപ്തിലെ മരുഭൂമികളിലൊന്നിൽ നിന്ന് കണ്ടെത്തിയത്.
നാഷനൽ ജോഗ്രഫിക് ഇത് പഠനങ്ങൾക്കു വിധേയമാക്കിയ ശേഷം 2006 ഏപ്രിലിൽ പ്രസിദ്ധീകരിച്ചു.
പുസ്തകം ഏറെ വിവാദങ്ങൾക്കു തുടക്കമിട്ടു.
യൂദാസിന്റെ സുവിശേഷം എ.ഡി. 130-150 കാലത്ത് എഴുതപ്പെട്ടുവെന്നു കരുതുന്നു.
ആദിമ ക്രൈസ്തവ സഭയുടെ പിതാവായിരുന്ന ഐറേനിയസ് എന്ന ബിഷപ്പ് എ.ഡി. 180ല്഼ ഈ പുസ്തകത്തെപ്പറ്റി എഴുതിയിട്ടുണ്ട് എന്നത് അതിനും മുൻപ് ഈ ഗ്രന്ഥം എഴുതപ്പെട്ടു എന്നതിന്റെ തെളിവാണ്.
യൂദാസ് സ്കറിയോത്ത നേരിട്ടു എഴുതിയതാവാൻ തരമില്ല.
അദ്ദേഹത്തിന്റെ ശിഷ്യന്മാരാവാം രചന നിർവഹിച്ചത്.
നോസ്റ്റിക് (ജ്ഞാനവാദം) സുവിശേഷങ്ങളുടെ പട്ടികയിലാണ് ഈ സുവിശേഷത്തെയും മതപണ്ഡിതർ ഉൾപ്പെടുത്തിയിരിക്കുന്നത്.
യൂദാസ് സ്കറിയോത്ത യേശുവിനെ ഒറ്റിക്കൊടുത്തത് യേശുവിന്റെ തന്നെ ആവശ്യപ്രകാരമായിരുന്നുവെന്ന് സുവിശേഷം പറയുന്നു.
യൂദാസ് സ്കറിയോത്ത യേശുവിന്റെ ഏറ്റവും പ്രിയപ്പെട്ട ശിഷ്യനായിരുന്നുവെന്നും സുവിശേഷം പഠിപ്പിക്കുന്നു.
ഈ പുസ്തകത്തിന്റെ മലയാള വിവര്ത്തനം പത്രപ്രവർത്തകനായ മാനുവൽ ജോർജ് നിർഹവഹിച്ചു.
യൂദാസിന്റെ ജീവിതം സംബന്ധിച്ച വിശദമായ പഠനവും ഡിസി ബുക്സ് പുറത്തിറക്കിയ ഈ പുസ്തകത്തിലുണ്ട്.
യൂനുസ് (വിവക്ഷകൾ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
യൂനുസ് -മുസ്ലീങ്ങളുടെ വിശുദ്ധ ഗ്രന്‌ഥമായ ഖുർആനിലെ പത്താം അദ്ധ്യായം.
യൂനുസ് നബി -ഇസ്ലാമിലെ ഒരു പ്രവാചകൻ.
രാധിക ശരത്കുമാർ
തമിഴ് ചലച്ചിത്ര നടിയാണ് രാധിക ശരത്കുമാർ .
നിരവധി മലയാളം , തെലുഗ് ചിത്രങ്ങളിലും അഭിനയിച്ചിട്ടുള്ള ഇവർ തമിഴ് ടെലിവിഷൻ സീരിയലുകൾ സംവിധാനം ചെയ്തിട്ടുണ്ട്.
പ്രശസ്ത തമിഴ് നടൻ എം.ആർ. രാധയുടെ മകളാണ്.
ഒരു ചലച്ചിത്ര സംവിധായകന്റെ ആദ്യ സംവിധായക സംരംഭത്തിനു നൽകുന്ന ഇന്ദിരാഗാന്ധി പുരസ്കാരം നേടിയ 'മീണ്ടും ഒരു കാതൽകതൈ' എന്ന ചലച്ചിത്രത്തിന്റെ നിർമ്മാതാവാണ്.
പുരസ്കാരങ്ങൾ മികച്ച അഭിനേത്രി - തമിഴ്നാട് സംസ്ഥാന ചലച്ചിത്ര അവാർഡ് അവലംബം ↑ ↑
രാധികാ ആപ്തേ ഇംഗ്ലീഷ് വിലാസം https://ml.wikipedia.org/wiki/Radhika_Apte
ചലച്ചിത്ര - നാടകരംഗങ്ങളിൽ സജീവമായി പ്രവർത്തിക്കുന്ന ഒരു ഇന്ത്യൻ അഭിനേത്രിയാണ് രാധികാ ആപ്തെ (ജനനം : 1985 സെപ്റ്റംബർ 7).
ജന്മനാടായ പൂനെയിലെ 'ആസക്ത' എന്ന നാടക ട്രൂപ്പിൽ പ്രവർത്തിച്ചുകൊണ്ടാണ് രാധികയുടെ അഭിനയജീവിതം ആരംഭിക്കുന്നത്.
2005-ൽ പുറത്തിറങ്ങിയ വാഹ് !
ലൈഫ് ഹോ തോ ഏസി എന്ന ബോളിവുഡ് ചിത്രത്തിൽ ഒരു ചെറിയ വേഷം ചെയ്തുകൊണ്ട് ചലച്ചിത്രരംഗത്തേക്കു പ്രവേശിച്ചു.
2009-ൽ പുറത്തിറങ്ങിയ അന്താഹീൻ എന്ന ബംഗാളി ചിത്രത്തിലും സമാന്തർ എന്ന മറാഠി ചിത്രത്തിലും പ്രധാന വേഷങ്ങൾ കൈകാര്യം ചെയ്തു.
2015-ൽ പുറത്തിറങ്ങിയ ബദ്ലാപ്പൂർ , ഹണ്ടർ , മാഞ്ചി - ദ മൗണ്ടൻ മാൻ എന്നീ ചിത്രങ്ങളിൽ സഹനായികയായി.
2016-ൽ പുറത്തിറങ്ങിയ ഫോബിയ , പാർച്ച്ഡ് എന്നീ ചിത്രങ്ങളിലെ നായികാ കഥാപാത്രങ്ങൾ നിരൂപകശ്രദ്ധ നേടി.
രാധികാ ആപ്തേ  നായികയായി അഭിനയിച്ച ലാൽ ബാരി (2014), കബാലി (2016) എന്നീ ചിത്രങ്ങൾ പ്രദർശനശാലകളിൽ വലിയ വിജയം നേടിയിരുന്നു.
ഫഹദ് ഫാസിൽ നായകനായ ഹരം എന്ന മലയാള ചലച്ചിത്രത്തിലും രാധിക അഭിനയിച്ചിട്ടുണ്ട്.
1985 സെപ്റ്റംബർ 7-ന് മഹാരാഷ്ട്രയിലെ പൂനെയിൽ ഒരു മറാത്തി കുടുംബത്തിലാണ് രാധിക ആപ്തെ ജനിച്ചത്.
പൂനെയിലെ ഒരു ന്യൂറോസർജനും സഹ്യാദ്രി ഹോസ്പിറ്റലിന്റെ ചെയർമാനുമായ ഡോ. ചാരുദത്ത് ആപ്തെയാണ് പിതാവ്.
പൂനെയിലെ ഫെർഗൂസൻ കോളേജിൽ നിന്നും സാമ്പത്തികശാസ്ത്രത്തിലും ഗണിതശാസ്ത്രത്തിലും ബിരുദം നേടി.
പൂനെയിൽ വളരുന്ന സമയത്ത് രോഹിണി ഭട്ടെ യുടെ കീഴിൽ 8 വർഷം കഥക് അഭ്യസിച്ചു.
നാല് ചലച്ചിത്രങ്ങളിലെ അഭിനയത്തിനുശേഷം ലണ്ടനിൽ പോയ രാധിക അവിടെവച്ച് നൃത്തപരിശീലനം നേടി.
2011-ൽ ലണ്ടനിൽ വച്ച് രാധിക ആപ്തെ ബെനഡിക്ട് ടെയ്ലറെ പരിചയപ്പെട്ടു.
2013-ൽ ഇവർ തമ്മിലുള്ള വിവാഹം നടന്നു.
ചില ചലച്ചിത്രങ്ങളിൽ
രാധികാ ആപ്തെ നഗ്നയായി അഭിനയിച്ചത് വിവാദമായിട്ടുണ്ട്.
പാർച്ച്ഡ് , ബൊംബാരിയ , മാഡ്ലി എന്നീ ചിത്രങ്ങളിലേതുൾപ്പെടയുള്ള രാധികയുടെ നഗ്നദൃശ്യങ്ങൾ ഇന്റർനെറ്റിലൂടെ പ്രചരിച്ചിരുന്നു.
ചലച്ചിത്രങ്ങൾ Key Denotes films that have not yet been released വർഷം സിനിമ കഥാപാത്രം ഭാഷ കുറിപ്പുകൾ 2005 വാഹ് !
ലൈഫ് ഹോ തോ ഏയ്സി അഞ്ജലി ഹിന്ദി 2009 അന്തഹീൻ ബൃന്ദ ബംഗാളി 2009 സമാന്തർ രേവ മറാഠി 2009 Gho Mala Asla Hava സാവിത്രി മറാഠി 2010 ദ വെയ്റ്റിംഗ് റൂം ടീന ഹിന്ദി 2010 രക്ത ചരിത്ര I നന്ദിനി ഹിന്ദി / തെലുങ്ക് Nominated— Screen Award for Best Female Debut 2010 രക്ത ചരിത്ര II നന്ദിനി ഹിന്ദി / തെലുങ്ക് 2011 ഐ ആം നടാഷ ഹിന്ദി In the segment Abhimanyu 2011 ഷോർ ഇൻ ദ സിറ്റി സപ്ന ഹിന്ദി 2012 ധോണി നളിനി Tamil / Telugu Nominated— Vijay Award for Best Supporting Actress Nominated— SIIMA Award for Best Actress in a Supporting Role 2012 Ha Bharat Maza Unknown Marathi 2012 തുകറാം ആവ്ളി മറാത്തി 2013 രുപ്കതാ നോയ് സാനന്ദ ബംഗാളി 2013 ആൾ ഇൻ അഴക്‌ രാജാ മീനാക്ഷി തമിഴ് 2014 പെൻഡുലം നന്ദിത ബംഗാളി 2014 Legend ജയ്ദേവ് സഹോദരിയായി തെലുങ്ക് 2014 പോസ്റ്റ്‌കാർഡ് ഗുൽസാർ മറാത്തി 2014 വെട്രി സെൽവൻ സുജാത തമിഴ് 2014 ലാൽ ഭാരി കവിത മറാത്തി 2015 ബദ്ലാപൂർ കാഞ്ചൻ (കൊക്കോ) ഹിന്ദി Nominated— Stardust Award for Best Supporting Actress Nominated— Producers Guild Film Award for Best Actress in a Supporting Role 2015 ഹരം ഇഷ മലയാളം 2015 ഹണ്ടർ തൃപ്തി ഗോകലെ ഹിന്ദി 2015 തെലുങ്ക് സരയൂ തെലുങ്ക് 2015 മാഞ്ചി ദി മൌണ്ടെയ്ൻ മാൻ ഫഗുനിയ ഹിന്ദി Nominated—Stardust Award for Performer of the Year (Editor's Choice) 2015 കൌൻ കിതനെ പാനി മെയ്ൻ പാറൂ ഹിന്ദി 2015 The Bright Day രുക്മിണി ഹിന്ദി 2015 X: Past Is Present റിജ ഹിന്ദി In the segment Biryani 2016 പാർച്ച്ട് ലജ്ജോ ഹിന്ദി Indian Film Festival of Los Angeles Award for Best Actress (shared with female cast) Nominated— Indian Film Festival of Melbourne Award for Best Actress Winner , FOI Online Awards - Special Mention (Actress) 2016 Phobia Mehak Deo Hindi Winner , FOI Online Awards - Special Mention (Actress) 2016 Kabali Kumudhavalli Tamil 2017 Madly Archana Hindi In the segment Clean Shaven Tribeca Film Festival Award for Best Actress 2018 Pad Man Gayatri Hindi 2018 Baazaar TBA Hindi Post-Production 2018 Bhavesh Joshi TBA Hindi Post-Production 2018 Ghoul Nida Rahim English Post-Production 2018 Bombairiya Meghna Hindi Post-Production 2018 The Ashram Gayatri English Post-Production 2018 Ula TBA Tamil Filming 2018 Shoot the Piano Player TBA Hindi Filming ഹ്രസ്വ ചലച്ചിത്രങ്ങൾ Year Title Role Language Notes 2008 Darmiyan Ekta Hindi Short film 2010 Vakratunda Swaha Unknown Bengali 2013 That Day After Everyday Rekha Hindi 2015 Stories by Rabindranath Tagore Binodini Hindi TV series Episode: "Chokher Bali" 2015 Ahalya Ahalya Bengali 2015 The Calling Shaheen English 2016 Kriti Dr. Kalpana Hindi 2017 Sacred Games Anjali Mathur Hindi/English Netflix Web Series നാടകങ്ങൾ Year Production Language Notes 2003 Nako Re Baba Marathi 2003 Pan Amhala Khelayachay Marathi 2003 Brain Surgeon English British play 2006 Shobha Yatra Marathi 2006 Tu Marathi 2007 That Time English British play 2007 Poornaviram Marathi 2007 Kanyadaan Marathi 2007 Matra Ratra Marathi 2008 Bombay Black Marathi 2009 Garbo Marathi 2009 Kashmir Kashmir English 2013 Uney Purey Shahar Ek Marathi അവലംബം പുറംകണ്ണികൾ Radhika Apte എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് രാധികാ ആപ്തേ
രാമ തടാകം
രാമ തടാകം, ഔദ്യോഗികമായി ഇന്ത്യയിലുൾപ്പെടുന്നതും പാക്കിസ്ഥൻ കൈവശത്തിലുള്ളതുമായ ജിൽജിത്-ബാൾട്ടിസ്ഥാൻ മേഖലയിലെ അസ്റ്റോറിനു സമീപമുള്ള ഒരു തടാകമാണ്.
ഇത് മനോഹരമായ അസ്റ്റോർ താഴ്വരയിലാണ്.
തടി മാഫിയാകളുടെ പ്രവർത്തനത്താൽ ഈ മേഖലയിലെ പച്ചപ്പ് ക്രമേണ അപ്രത്യക്ഷമായിക്കൊണ്ടിരിക്കുന്നു.
രാധികാസാന്ത്വനം രാധികാസാന്ത്വനം,
തെലുങ്ക് ഭാഷാ കവിയും ദേവദാസിയുമായ മുദ്ദുപളനി (1739-90) രചിച്ച കവിതയാണ് രാധികാസാന്ത്വനം .
ഈ കൃതി 1757 നും 1763 നും ഇടക്ക് രചിച്ചതാണെന്ന് കരുതപ്പെടുന്നു.
ശൃംഗാര-കാവ്യ '' അല്ലെങ്കിൽ '' ശൃംഗാര-പ്രബന്ധം '' എന്ന വിഭാഗത്തിൽ പെട്ട ഈ കൃതിയിൽ അഞ്ഞൂറ്റി എൺപത്തിനാല് കവിതകൾ അടങ്ങുന്ന നാല് വിഭാഗങ്ങൾ ഉൾപ്പെടുന്നു.
ഉള്ളടക്കം Tanjore Royal Palace
ദേവനായ കൃഷ്ണന്റെയും അമ്മായി രാധയുടെയും പുതിയ ഭാര്യ ഇളയുടെയും ദാമ്പത്യ ബന്ധത്തെക്കുറിച്ചും അസൂയയെ ശമിപ്പിക്കുന്നതിനെക്കുറിച്ചും ഈ കൃതി ചർച്ച ചെയ്യുന്നു.
(രാധികയെ തൃപ്തിപ്പെടുത്തുന്നത്).
തെലുങ്ക് സാഹിത്യ ചരിത്രത്തിൽ തഞ്ചാവൂർ കാലഘട്ടവുമായി ബന്ധപ്പെട്ട ഒരു വിഭാഗമായ '' ശൃംഗാര-പ്രബന്ധം '' എന്ന വിഭാഗത്തിൽ പെടുന്ന ഈ ഇനം കൃതികളിലെ കവിതകൾ കൂടുതലും രാധയുടെയും കൃഷ്ണന്റെയും കഥയുടെ പുതുമയുള്ള പുനരാഖ്യാനങ്ങളായിരുന്നു.
പതിനേഴാം നൂറ്റാണ്ടിലെ കവി ക്ഷേത്രയ്യ രചിച്ച പദവും ലിംഗനാമകി ശ്രീകാമേശ്വര കവിയുടെ സത്യഭാമ സാന്ത്വനവും ഈ കൃതിയെ സ്വാധീനിച്ചിരിക്കാമെന്നു കരുതപ്പെടുന്നു.
രണ്ട്  ജ്ഞാനികൾ തമ്മിലുള്ള സംഭാഷണമായി, വ്യാസന്റെ പുത്രനായ മഹർഷി ശുകനും തത്ത്വചിന്തകനും രാജാവുമായ ജനകനും ശുക മുനി) കവിത രൂപപ്പെടുത്തിയിരിക്കുന്നത്
കൃഷ്ണന്റെ അമ്മായിയായ രാധ, ചെറുപ്പം മുതൽ ഇളാദേവിയെ വളർത്തുകയും കൃഷ്ണനു വിവാഹം കഴിക്കുകയും ചെയ്യുന്ന ഒരു സ്ത്രീയുടെ കഥയാണ് ഇത് പറയുന്നത്.
ഇളാദേവി ഋതുമതിയാകുന്നതും കൃഷ്ണനുമായുള്ള അവളുടെ വിവാഹത്തിന്റെ പൂർത്തീകരണവും കവിതയിൽ വിശദമായി പ്രതിപാദിക്കുന്നു.
കൃഷ്ണന്റെ പ്രണയത്തോട്  എങ്ങനെ പ്രതികരിക്കണമെന്ന് രാധ യുവ വധുവിനെയും,  തന്റെ യുവ വധുവിനെ എങ്ങനെ ആർദ്രമായി കൈകാര്യം ചെയ്യണമെന്ന് കൃഷ്ണനെയും ഉപദേശിക്കുന്നു.
പക്ഷേ,  സ്വന്തം ആഗ്രഹം ഉപേക്ഷിക്കേണ്ട പ്രായമായ ഒരു സ്ത്രീയുടെ വേദനയും ഈ കവിത  ഉൾക്കൊള്ളുന്നു.
ഒരു ഘട്ടത്തിൽ, താൻ ആഗ്രഹിക്കുന്ന കൃഷ്ണനിൽ നിന്നുള്ള വേർപാടിന്റെ ദുഃഖം താങ്ങാനാവാതെ, തന്നെ ഉപേക്ഷിച്ചതിന് കൃഷ്ണനെതിരെ ദേഷ്യപ്പെടുന്നു.
കൃഷ്ണൻ അവളെ സൗമ്യമായി സമാധാനിപ്പിക്കുകയും അവന്റെ സ്നേഹനിർഭരമായ ആലിംഗനത്തിൽ അവൾ ആശ്വസിക്കുകയും ചെയ്യുന്നു.
ഇതിൽ നിന്നാണ് കവിതയ്ക്ക് തലക്കെട്ട് ലഭിച്ചത്.
ഒരു പുരുഷനുമായി ലൈംഗിക ബന്ധത്തിൽ ഏർപ്പെടാൻ ശ്രമിക്കുന്ന ഒരു സ്ത്രീയെ (രാധ) ചിത്രീകരിക്കുന്ന  ഈ കവിത തെലുങ്ക് സാഹിത്യത്തിലെ സവിശേഷമായ ഒരു കൃതിയായി കരുതപ്പെടുന്നു.
ഈ കവിതയുടെ ശൈലിയുടെയും ഉള്ളടക്കത്തിന്റെയും നല്ല ഉദാഹരണം കൃഷ്ണൻ പറയുന്ന ഈ ഭാഗത്തിൽ നിന്നു വ്യക്തമാകും.
എന്നെ ചുംബിക്കരുതെന്ന് ഞാൻ അവളോട് ആവശ്യപ്പെട്ടാൽ, എന്റെ കവിളിൽ തലോടി അവൾ എന്റെ ചുണ്ടുകൾ അവളുടെ ചുണ്ടിൽ ശക്തമായി അമർത്തി.
എന്നെ തൊടരുതെന്ന് ഞാൻ അവളോട് ആവശ്യപ്പെട്ടാൽ, അവളുടെ ഉറച്ച മുലകൾ കൊണ്ട് എന്നെ കുത്തി അവൾ എന്നെ കെട്ടിപ്പിടിക്കുന്നു.
ഞാൻ അവളോട് അധികം അടുക്കരുതെന്ന് പറഞ്ഞാൽകാരണം അത് അലങ്കാരമല്ല, അവൾ എന്നോട് ഉച്ചത്തിൽ ആണയിടുന്നു.
എന്റെ കിടക്കയിൽ ഒരു സ്ത്രീ ഉണ്ടായിരിക്കില്ല എന്ന എന്റെ പ്രതിജ്ഞ ഞാനവളോട് പറഞ്ഞാൽ വേണ്ടെന്ന് അവൾ ചാടുന്നു പ്രണയത്തിന്റെ കളി തുടങ്ങുകയും ചെയ്യുന്നു.
എന്നെ അഭിനന്ദിച്ച്,   അവൾ എന്നെ അവളുടെ ചുണ്ടിൽ നിന്ന് കുടിക്കാൻ അനുവദിച്ചു, എന്നെ സ്നേഹിക്കുന്നു, സംസാരിക്കുന്നു, വീണ്ടും വീണ്ടും പ്രണയിക്കുന്നു.
ആദ്യ കാലത്ത് ഈ കൃതി 'തെലുങ്ക് സാഹിത്യത്തിലെ ഒരു രത്നമായി കണക്കാക്കപ്പെട്ടിരുന്നുവെങ്കിലും ആന്ധ്രാപ്രദേശിനപ്പുറം വലിയ ശ്രദ്ധ നേടിയിരുന്നില്ല. എന്നാൽ, പിന്നീട് ഇത് വിവാദമായി. ചാൾസ് ഫിലിപ്പ് ബ്രൗൺ ആദ്യം എഡിറ്റ് ചെയ്ത്  പ്രസിദ്ധീകരിച്ചു. 1887-ൽ പൈഡിപതി വെങ്കിട്ടനരസുവും, 1907-ൽ രണ്ടാം പതിപ്പിനൊപ്പം വ്യാഖ്യാനിക്കുകയും, പല ഭാഗങ്ങളും ഒഴിവാക്കി അച്ചടിക്കുകകയും ചെയ്തു. 1911 ൽ ബാംഗ്ലൂർ നാഗരത്നമ്മയുടെ ശ്രമഫലമായി പൂർണരൂപം പ്രസിദ്ധീകരിച്ചു. 1911-ൽ ബ്രിട്ടീഷ് കൊളോണിയൽ അധികാരികൾ ഇതേ പ്രസാധകന്റെ രാധികാസാന്ത്വനവും മറ്റ് എട്ട് കൃതികളും നിരോധിച്ചു. 1947 വരെ ഉത്തരവ് റദ്ദാക്കിയിരുന്നില്ല. പതിപ്പുകൾ Muddupalani (1910). Radhika Santwanam . Ed. Bangalore Nagaratnamma. Madras: Vavilla Ramaswami Sastrulu and Sons. (reprinted 1952) Muddupalani (1972). Radhikasantvanam . Madras: EMESCO Books. Muddupalani. (2011). Radhika Santwanam—The Appeasement of Radhika . Trans. Sandhya Mulchandani. New Delhi: Penguin. അവലംബം ↑ Davesh Soneji, Performing Satyabhimബ്രൂക്ക്ലിൻ മ്യൂസിയംi: Text, Context, Memory and Mimesis in Telugu-Speaking South India (unpublished PhD thesis, McGill University 2004), p. 58. ↑ Women Writing in India: 600 B. C. to the Present , ed. by Susie Tharu and K. Lalita, 2 vols (London: Pandora, 1991), I 7. ↑ Davesh Soneji, Performing Satyabhimi: Text, Context, Memory and Mimesis in Telugu-Speaking South India (unpublished PhD thesis, McGill University 2004), pp. 58, 61 fn 39. ↑ Muddupalani. (2011). Radhika Santwanam—The Appeasement of Radhika . Trans. Sandhya Mulchandani. New Delhi: Penguin, pp. xiv-xv. ↑ Women Writing in India: 600 B. C. to the Present , ed. by Susie Tharu and K. Lalita, 2 vols (London: Pandora, 1991), I 117. ↑ Women Writing in India: 600 B. C. to the Present , ed. by Susie Tharu and K. Lalita, 2 vols (London: Pandora, 1991), I 117. ↑ B. V. L. Narayanarow (trans.), 'From RADHIKA SANTWANAM (Appeasing Radhika) [If I ask her not to kiss me]', in Women Writing in India: 600 B. C. to the Present , ed.
by Susie Tharu and K. Lalita, 2 vols (London: Pandora, 1991), I 120.
↑ Muddupalani.
Radhika Santwanam—The Appeasement of Radhika .
Sandhya Mulchandani.
New Delhi: Penguin, p. xv.
↑ Women Writing in India: 600 B. C. to the Present , ed.
by Susie Tharu and K. Lalita, 2 vols (London: Pandora, 1991), I 1-6.
രാധേ മാ ഇംഗ്ലീഷ് വിലാസം https://ml.wikipedia.org/wiki/Radhe_Maa
ഇന്ത്യയിലെ ഒരു സ്വയംപ്രഖ്യാപിത ആൾദൈവമാണ് രാധേ മാ എന്ന പേരിൽ പ്രശസ്തയായ സുഖ്വീന്ദർ കൗർ (ജനനം: 1965 ഏപ്രിൽ 4).
കടുംവർണ വസ്ത്രങ്ങൾ ധരിച്ചും കൈകളിൽ തൃശൂലവും പൂവും പിടിച്ചുമാണ് രാധേ മാ തന്റെ ഭക്തർക്കു ദർശനം നൽകിയിരുന്നത്.
ബോളിവുഡ് പാട്ടുകൾക്കനുസരിച്ചു നൃത്തം ചെയ്താണ് ഇവർ ആളുകളെ അനുഗ്രഹിക്കുക.
രാധേ മായ്ക്കു ബോളിവുഡിലും രാഷ്ട്രീയത്തിലും വലിയ സ്വാധീനമുണ്ടായിരുന്നു.
മുംബൈയുടെ പ്രാന്തപ്രദേശമായ ബോറിവാലി ആസ്ഥാനമാക്കിയാണ് ഇവർ പ്രവർത്തിച്ചിരുന്നത്.
രാധേമായുമായി ബന്ധപ്പെട്ട് പല വിവാദങ്ങളും ഉണ്ടായിട്ടുണ്ട്.
2017 സെപ്റ്റംബറിൽ ഇവർക്കെതിരെ എഫ്.ഐ.ആർ. തയ്യാറാക്കുവാൻ പഞ്ചാബ് - ഹരിയാന ഹൈക്കോടതി ഡെൽഹി പോലീസിനോട്  ആവശ്യപ്പെട്ടിരുന്നു.
ഹൈന്ദവ സംഘടനയായ അഖില ഭാരതീയ അഖാര പരിഷദ് തയ്യാറാക്കിയ 14 കപട ആൾദൈവങ്ങളുടെ പട്ടികയിൽ രാധേ മായും ഉൾപ്പെട്ടിട്ടുണ്ട്.
പഞ്ചാബിലെ ഗുരുദാസ്പൂർ ജില്ലയിലെ ദോറാങ്കല എന്ന ഗ്രാമത്തിലാണ് രാധേ മായുടെ ജനനം.
സുഖ്വീന്ദർ കൗർ എന്നായിരുന്നു ഇവരുടെ യഥാർത്ഥ പേര്.
നാലാം ക്ലാസുവരെ മാത്രമാണ് ഔപചാരിക വിദ്യാഭ്യാസം.
കുട്ടിക്കാലത്ത് ഗ്രാമത്തിലെ കാളി ക്ഷേത്രത്തിൽ ഇവർ ധാരാളം സമയം ചെലവഴിച്ചിരുന്നുവെന്നും അങ്ങനെയാണ് ആത്മീയതയിലേക്കു പ്രവേശിച്ചതെന്നുമാണ് അനുയായികൾ വിശ്വസിക്കുന്നത്.
എന്നാൽ കുട്ടിക്കാലത്ത് യാതൊരുവിധ അത്ഭുതശക്തികളും രാദേ മാ പ്രദർശിപ്പിച്ചിരുന്നില്ലെന്നു ഗ്രാമവാസികൾ സാക്ഷ്യപ്പെടുത്തുന്നു.
പതിനേഴാം വയസ്സിൽ മോഹൻ സിങ്ങുമായുള്ള വിവാഹം നടന്നു.
ഭർത്താവിന്റെ തുണിമില്ലിൽ വസ്ത്രങ്ങൾ നെയ്യുവാനും മറ്റും രാധേ മാ പോയിരുന്നു.
കുടുംബത്തിനു വളരെ തുച്ഛമായ വരുമാനം മാത്രമാണ് ലഭിച്ചിരുന്നത്.
ഭർത്താവ് ഒരു ജോലിതേടി ഖത്തറിലേക്കു പോയ സമയത്താണ് രാധേ മാ ആത്മീയതയിലേക്കു തിരിയുന്നത്.
23-ആം വയസ്സിൽ ഗുരു റാം ദീൻ ദാസിന്റെ ശിഷ്യത്വം സ്വീകരിച്ചു.
അദ്ദേഹം തന്നെയാണ് 'രാധേ മാ' എന്ന പേരുനൽകിയത്.
ആൾദൈവമായതിനു ശേഷം
പരമഹംസ് ദേരാ ആശ്രമത്തിൽ വച്ച് രാധേ മാ ദൈവമാണെന്നു സ്വയം പ്രഖ്യാപിച്ചു.
ഇവർ പിന്നീട് തന്റെ ആശ്രമം മുംബൈയിലേക്കു മാറ്റി.
അവിടെവച്ച് മൻമോഹൻ ഗുപ്ത ഇവരുടെ ശിഷ്യനായി.
അതോടെ ഗുപ്ത കുടുംബത്തിലേക്കു രാധേ മായ്ക്കു പ്രവേശനം ലഭിച്ചു.
ഏതാണ്ട് പന്ത്രണ്ടു വർഷത്തോളം അവർ അവിടെ കഴിഞ്ഞുവെന്നു പറയപ്പെടുന്നു.
മുംബൈയിൽ വച്ച് ധാരാളം ആളുകൾ രാധേ മായുടെ അനുയായികളായിത്തീർന്നു.
ദുർഗ്ഗാ ദേവിയുടെ അവതാരമാണെന്നു രാധേ മാ സ്വയം പ്രഖ്യാപിച്ചതും അവിടെവച്ചാണ്.
ഈ പ്രഖ്യാപനത്തിനെതിരെ ഫഗ്വാരയിലുള്ള ഒരു ഹൈന്ദവ സംഘടന രംഗത്തുവന്നിരുന്നു.
പക്ഷേ രാധേ മായുടെ ദർശനത്തിനായി രാജ്യത്തിന്റെ വിവിധ ഭാഗങ്ങളിൽ നിന്നു നിരവധി ഭക്തർ മുംബൈയിലേക്ക് എത്തിക്കൊണ്ടേയിരുന്നു.
2015 ജൂലൈയിൽ ഗുപ്ത കുടുംബാംഗമായ നിക്കി ഗുപ്ത എന്ന യുവതി രാധേ മായ്ക്കെതിരെ രംഗത്തുവന്നു.
നിക്കി ഗുപ്തയുടെ വിവാഹസമയത്ത് വലിയൊരു തുക സ്ത്രീധനമായി വാങ്ങുവാൻ തന്റെ ഭർത്താവിനോട് രാധേ മാ ആവശ്യപ്പട്ടുവെന്നും വിവാഹശേഷം ആശ്രമത്തിൽ വച്ച് തന്നെ പീഡിപ്പിച്ചുവെന്നുമാണ് നിക്കി ഗുപ്ത പരാതിപ്പെട്ടത്.
ഇതുമായി ബന്ധപ്പെട്ട് 2015 ഓഗസ്റ്റിൽ രാധേ മായ്ക്കെതിരെ മുംബൈ പോലീസ് ലുക്ക് ഔട്ട് നോട്ടീസ് പുറപ്പെടുവിച്ചു.
നടി ഡോളി ബിന്ദ്രയെ ഭീഷണിപ്പെടുത്തിയതിനും ലൈംഗികബന്ധത്തിനു നിർബന്ധിച്ചതിനും രാധേ മായ്ക്കെതിരെ മറ്റൊരു കേസും ഫയൽ ചെയ്തു.
രാധേ മായും അനുയായികളും തമ്മിലുള്ള ലൈംഗിക ദൃശ്യങ്ങൾ 2015 ഓഗസ്റ്റിൽ പുറത്തുവന്നു.
മതത്തിന്റെ മറവിൽ വ്യഭിചാരം നടത്തിയതിനു പോലീസ് കേസെടുത്തു.
രാധേ മാ ഉൾപ്പെട്ട പല ലൈംഗിക കുറ്റകൃത്യങ്ങളും പിന്നീട് പുറത്തുവന്നു.
രാപ്പകൽ ഇംഗ്ലീഷ് വിലാസം https://ml.wikipedia.org/wiki/Rappakal
2005-ൽ പുറത്തിറങ്ങിയ ഒരു മലയാളചലച്ചിത്രമാണ്‌ രാപ്പകൽ .
കമൽ സം‌വിധാനം ചെയ്ത ഈ ചിത്രത്തിൽ മമ്മൂട്ടി , ശാരദ , നയൻതാര , ബാലചന്ദ്രമേനോൻ തുടങ്ങിയവരാണ്‌ പ്രധാന വേഷങ്ങൾ കൈകാര്യം ചെയ്തത്.
കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് ടി.എ. റസാക്ക് ആണ്.
അഭിനേതാക്കൾ അഭിനേതാവ് കഥാപാത്രം മമ്മൂട്ടി കൃഷ്ണൻ ബാലചന്ദ്രമേനോൻ ദേവനാരായണൻ ജനാർദ്ദനൻ കുട്ടിശങ്കരൻ വിജയരാഘവൻ ജനാർദ്ദനവർമ്മ സലീം കുമാർ ഗോവിന്ദൻ സുരേഷ് കൃഷ്ണ സുധി കലാശാല ബാബു ശേഖരൻ ശ്രീകുമാർ ബാലഗോപാൽ ഉണ്ണികൃഷ്ണൻ നമ്പൂതിരി വലിയ വർമ്മ ബാലചന്ദ്രൻ ചുള്ളിക്കാട് മഹേന്ദ്രവർമ്മ ബാബുരാജ് മണികണ്ഠൻ ശാരദ സരസ്വതിയമ്മ നയൻതാര ഗൗരി ഗീതു മോഹൻദാസ് മാളവിക സുബ്ബലക്ഷ്മി അമ്മാൾ മങ്ക മഹേഷ് രശ്മി ബോബൻ താരാകല്യാൺ സംഗീതം
കൈതപ്രം ദാമോദരൻ നമ്പൂതിരി എഴുതിയ ഇതിലെ ഗാനങ്ങളുടെ സംഗീതസംവിധാനം നിർവ്വഹിച്ചത് മോഹൻ സിതാര ആണ്.
ഗാനങ്ങൾ പോകാതെ കരിയിലക്കാറ്റേ – അഫ്‌സൽ തങ്ക മനസ്സ് – പി. ജയചന്ദ്രൻ യദുഹൃദയം – മധു ബാലകൃഷ്ണൻ , കെ.എസ്. ചിത്ര അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം പി. സുകുമാർ ചിത്രസം‌യോജനം കെ. രാജഗോപാൽ കല സുരേഷ് കൊല്ലം ചമയം സലീം കടയ്ക്കൽ , ജോർജ്ജ് വസ്ത്രാലങ്കാരം എസ്.ബി. സതീഷ് നൃത്തം സുജാത സംഘട്ടനം പഴനിരാജ് പരസ്യകല സാബു കൊളോണിയ പ്രോസസിങ്ങ് ജെമിനി കളർ ലാബ് നിശ്ചല ഛായാഗ്രഹണം ജയപ്രകാശ് പയ്യന്നൂർ എഫക്റ്റ്സ് മുരുകേഷ് ശബ്ദലേഖനം വിനോദ് , അനൂപ് ഡി.ടി.എസ്. മിക്സിങ്ങ് ലക്ഷ്മി നാരായണൻ നിർമ്മാണ നിയന്ത്രണം ആന്റോ ജോസഫ് നിർമ്മാണ നിർവ്വഹണം ഷഫീർ സേട്ട് അസോസിയേറ്റ് ഡയറക്ടർ വിനോദ് ലെയ്‌സൻ അഗസ്റ്റിൻ അസോസിയേറ്റ് കാമറാമാൻ സുധി എക്സിക്യൂട്ടീവ് പ്രൊഡ്യൂസർ ആൻ പോട്ടൂർ , അലക്സ് പോട്ടൂർ , എറിക് പോട്ടൂർ പുറത്തേക്കുള്ള കണ്ണികൾ രാപ്പകൽ ഇന്റർനെറ്റ് മൂവി ഡാറ്റാബേസിൽ രാപ്പകൽ – മലയാളസംഗീതം.
രാധികാ മേനോൻ ഇംഗ്ലീഷ് വിലാസം https://ml.wikipedia.org/wiki/Radhika_Menon
ഇന്റർനാഷണൽ മാരിടൈം ഓർഗനൈസേഷന്റെ (ഐ.എം.ഒ.) ധീരതയ്ക്കുള്ള പുരസ്‌കാരം ലഭിച്ച
ആദ്യ ഇന്ത്യൻ വനിതയാണ് ക്യാപ്റ്റൻ രാധികാ മേനോൻ .
തൃശ്ശൂർ സ്വദേശിയാണ്.
കൊടുങ്ങല്ലൂർ തിരുവഞ്ചിക്കുളത്ത് സി.ബി.മേനോന്റേയും സുധ മേനോന്റേയും മകളാണ്1991-ൽ പ്രീഡിഗ്രി കഴിഞ്ഞ രാധിക ഷിപ്പിങ് കോർപറേഷൻ ഓഫ് ഇന്ത്യയിൽ ട്രെയ്‌നീ
റേഡിയോ ഓഫീസറായി ചുമതലയേറ്റു.
ഇന്ത്യയിലെ ആദ്യത്തെ വനിതാ റേഡിയോ ഓഫീസറാണ്.
2013-ൽ രാധിക ഇന്ത്യൻ മർച്ചന്റ് നേവിയുടെ ഭാഗമായ എം.ടി. സുവർണ്ണ സ്വരാജ്യയുടെ ക്യാപ്റ്റനായി ചുമതലയേറ്റു.
1917-ൽ സ്ഥാപിതമായ ഇന്ത്യൻ മർച്ചന്റ് നേവിയിലെ ആദ്യ വനിതാ ക്യാപ്റ്റനാണ്.
ആന്ധ്രാപ്രദേശിലെ കാക്കിനാടായിൽ മത്സ്യബന്ധനത്തിൽ ഏർപ്പെട്ടിരുന്ന ബോട്ട് എൻജിൻ തകരാറിലായതിനെ തുടർന്ന് ഒഡീസാ തീരത്തെത്തി.
ബോട്ടിലുണ്ടായിരുന്ന ഏഴുപേരെയും രാധികയുടെ നേതൃത്വത്തിൽ രക്ഷപ്പെടുത്തി.
ആത്മധൈര്യം കൈവിടാതെ രക്ഷാപ്രവർത്തനത്തിന് നേതൃത്വം
നൽകിയ ധീരതയ്ക്കാണ് രാധികക്ക്(ഐ.എം.ഒ.) ധീരതയ്ക്കുള്ള പുരസ്‌കാരം ലഭിച്ചത്.
പുരസ്കാരങ്ങൾ ഇന്റർനാഷണൽ മാരിടൈം ഓർഗനൈസേഷന്റെ ധീരതയ്ക്കുള്ള പുരസ്‌കാരം അവലംബം ↑
രവീന്ദ്രൻ പട്ടയം
ഇടുക്കി ജില്ലയിലെ മൂന്നാർ മേഖലയിൽ വിതരണം ചെയ്യപ്പെട്ടിട്ടുള്ളതായി കണ്ടെത്തിയ ഒരു കൂട്ടം പട്ടയങ്ങളെ വിളിക്കുന്ന പേരാണ് രവീന്ദ്രൻ പട്ടയം .
ദേവികുളം താലൂക്കിൽ അഡീഷണൽ തഹസിൽദാരായിരുന്ന എം.ഐ. രവീന്ദ്രൻ ഒപ്പിട്ടു നൽകിയ പട്ടയങ്ങളെയാണ്‌ ഇങ്ങനെ അറിയപ്പെടുന്നത്.
ഇവ മുഴുവൻ വ്യാജപ്പട്ടയങ്ങളാണെന്നും, അല്ലെന്നും, ഭാഗികമായി വ്യാജപ്പട്ടയങ്ങളാണെന്നും ഒക്കെ പറയപ്പെടാറുണ്ട്.
മൂന്നാർ കൈയ്യേറ്റം ഒഴിപ്പിക്കാനെത്തിയ ദൗത്യസംഘത്തിന് ഈ പട്ടയങ്ങളിൽ ഒന്നുപോലും അസാധുവാക്കാനുമായിരുന്നില്ല .
കേരളത്തിലെ സർക്കാരുകൾ പട്ടയവിതരണം പ്രധാന തിരഞ്ഞെടുപ്പ് പ്രചരണായുധമാക്കാറുണ്ട്.
സർക്കാർ ഭൂമി വ്യക്തികളുടെ കൈവശത്തിലിരിക്കുന്നത്‌ നിശ്‌ചിത തറവില വാങ്ങി എഴുതിക്കൊടുക്കുക എന്നതു മാത്രമാണ്‌ പട്ടയവിതരണത്തിന്റെ നടപടിക്രമം.
എങ്കിലും വിവിധയിടങ്ങളിൽ നൽകുന്ന പട്ടയങ്ങൾക്കു വ്യത്യാസമുണ്ട്‌.
ഉദാഹരണമായി കാഞ്ഞിരപ്പള്ളിയിൽ നൂറു വർഷത്തിലധികമായി ഭൂമി കൈവശം വച്ചിരിക്കുന്നവർക്ക്‌ ഇപ്പോഴും പട്ടയം നൽകുന്നുണ്ട്‌.
എന്നാൽ ഉടുമ്പഞ്ചോല താലൂക്കിലാകട്ടെ അമ്പതു വർഷത്തോളമായി, ഭൂമി കൈവശം വച്ചനുഭവിക്കുന്നവർക്ക്‌ പട്ടയം കിട്ടുക അത്ര എളുപ്പമല്ല.
1964-ലെ വനസംരക്ഷണനിയമപ്രകാരം ഇത്‌ ചട്ടവിരുദ്ധമാണെന്ന പരാതി സുപ്രീംകോടതിയുടെ പരിഗണനയിലുള്ളതിനാൽ ഉടുമ്പഞ്ചോലയിൽ വിതരണം ചെയ്യുന്ന പട്ടയങ്ങൾക്കു പിന്നിൽ സുപ്രീംകോടതിയുടെ അന്തിമവിധിക്കുവിധേയം എന്നൊരു സീൽകൂടി കാണും.
ഇതുമൂലം ഈ പട്ടയഭൂമികൾ വിൽക്കാനോ ബാങ്കിൽ പണയപ്പെടുത്തി വായ്‌പ എടുക്കാനോ കർഷകർക്കാകില്ല.
ഇതു പോലെ കണ്ണൻദേവൻ ഹിൽസ്‌ (കെഡിഎച്ച്‌) വീണ്ടെടുപ്പു ചട്ടപ്രകാരം മൂന്നാറിൽ പട്ടയം നൽകാൻ കളക്‌ടർക്കു മാത്രമാണധികാരം.
പട്ടയവിതരണം
1999-ൽ ഇ.
കെ. നായനാർ മന്ത്രിസഭയുടെ കാലത്താണ്‌ ദേവികുളം അഡീഷനൽ തഹസിൽദാർ ആയിരുന്ന എം.ഐ. രവീന്ദ്രൻ പട്ടയങ്ങൾ നൽകുന്നത്‌.
രാഷ്ട്രീയസമ്മർദ്ദങ്ങൾ മൂലമാണ്‌ അഡീഷണൽ തഹസീൽദാർ പട്ടയം നൽകാൻ നിർബന്ധിതനായതെന്നു കരുതുന്നു.
മൂന്നാർ മേഖലയിൽ ഭൂമി കയ്യേറ്റം വ്യാപകമാണെന്ന റിപ്പോർട്ടുകളെ തുടർന്ന്‌ 2007 മെയ്‌ മാസത്തിൽ അന്നത്തെ മുഖ്യമന്ത്രി വി.എസ്‌.
അച്യുതാനന്ദൻ ഒരു പ്രത്യേക ദൗത്യസംഘത്തെ കയ്യേറ്റങ്ങൾ ഒഴിപ്പിക്കാനായി നിയോഗിച്ചു.
കെ. സുരേഷ്‌കുമാർ ഐ.എ.എസ്‌.
, ഋഷിരാജ്‌ സിങ്‌ ഐ.പി.എസ്‌.
, രാജു നാരായണസ്വാമി ഐ.എ.എസ്‌.
എന്നിവരായിരുന്നു ഈ സംഘത്തിലുണ്ടായിരുന്നത്‌.
ഇതിൽ സുരേഷ്‌കുമാറാണ്‌ രവീന്ദ്രന്‌ പട്ടയം നൽകാൻ അധികാരമില്ലെന്നും അദ്ദേഹം നൽകിയ പട്ടയങ്ങൾ വ്യാജമെന്ന ഗണത്തിൽപെടുത്തണമെന്നും വാദിച്ചത്‌.
തുടർന്ന് രവീന്ദ്രൻ പട്ടയം എന്ന പദത്തിനു വ്യാപകപ്രസിദ്ധി ലഭിക്കുകയുണ്ടായി.
എന്നാൽ അക്കാലത്തെ ഭരണ മുന്നണിയായ എൽ.ഡി.എഫിലെ പ്രധാന കക്ഷികളായിരുന്ന  [സി.പി.എം.]], സി.പി.ഐ. കക്ഷികളുടേതുൾപ്പെടെയുള്ളവരുടെ ഓഫീസുകളടക്കമുള്ള സ്ഥലങ്ങളുടെ പട്ടയങ്ങൾ രവീന്ദ്രൻ ഒപ്പിട്ടതായതിനാൽ അവയ്‌ക്ക്‌ ഭാഗികമായി സാധൂകരണം നൽകാൻ സർക്കാർ തീരുമാനിച്ചു.
വി.എസ്. അച്ചുതാനന്ദൻ രവീന്ദ്രൻ നൽകിയ പട്ടയങ്ങൾ ഭാഗികമായി അകൃത്രിമമാണെന്ന് അവകാശപ്പെട്ടതും എതിർപ്പിനു കാരണമായിരുന്നു .
ഇത്‌ കോടതിയുടെ വരെ പ്രതികൂലപരാമർശത്തിനു വഴിതെളിക്കുകയും ചെയ്‌തു.
530 പട്ടയങ്ങളാണു താൻ നൽകിയതെന്നും ഇവയെല്ലാം നിയമാനുസരണമാണു കൊടുത്തതെന്നും രവീന്ദ്രൻ വിശദീകരിക്കുകയുണ്ടായി.
4251 ഹെക്ടർ ഭൂമിയാണ് ഇത്തരത്തിൽ വിതരണം ചെയ്യപ്പെട്ടത് .
ദേവികുളം താലൂക്കിൽ കെഡി.
എച്ച്‌ വില്ലേജിൽ 127 പട്ടയങ്ങളാണ്‌ എം.ഐ.രവീന്ദ്രൻ ഒപ്പിട്ടു നൽകിയത്‌.
തനിക്ക്‌ പട്ടയം നൽകാൻ അന്നത്തെ കളക്‌ടറാണ്‌ അധികാരം നൽകിയതെന്നു രവീന്ദ്രൻ പറയുകയുണ്ടായി.
അന്നു കളക്‌ടറായിരുന്ന വി.ആർ. പദ്‌മനാഭനെ ഇതുവരെ ചർച്ചകളിൽ പങ്കെടുപ്പിക്കാനോ, ഇക്കാര്യത്തിൽ അദ്ദേഹത്തിന്റെ അഭിപ്രായം ആരായാനോ സാധിച്ചിട്ടില്ല.
മൂന്നാർ ഒഴിപ്പിക്കൽ നടക്കുമ്പോൾ രവീന്ദ്രൻ പട്ടയങ്ങളുടെ സാധുത ആദ്യമൊന്നും ചോദ്യം ചെയ്‌പ്പെട്ടിരുന്നില്ല.
രവീന്ദ്രൻ പട്ടയമനുസരിച്ചുള്ള ഭൂമിയിൽ പണിത ധന്യശ്രീ റിസോർട്ട് പൊളിക്കാനൊരുങ്ങിയപ്പോഴാണ് ഈ പ്രശ്നം ഗൗരവമായത്.
രവീന്ദ്രൻ പട്ടയങ്ങൾ ഏറെയും നൽകിയിരിക്കുന്നത്‌ അഞ്ചും പത്തും സെന്റിനാണെന്നിരിക്കെ ചെറുകിടക്കാരെ ഒഴിപ്പിക്കരുതെന്ന വാദവുമായി പിന്നീട് പലരും രംഗത്തെത്തി.
പക്ഷേ വിസ്‌തീർണം അഞ്ചു സെന്റാണെങ്കിലും കോടികളുടെ ബഹുനില മന്ദിരം അവിടെ ഉയർത്തിയാൽ മുഖം തിരിച്ചുനിൽക്കാനാകില്ലെന്ന നിലപാട്‌ ദൗത്യസംഘത്തലവൻ കെ.സുരേഷ്‌കുമാർ കൈക്കൊണ്ടതോടെ ഈ ആവശ്യവും നിലനിൽക്കില്ലെന്നു വന്നു.